b'\n_START_ARTICLE_\nNiantic\n_START_PARAGRAPH_\nNiantic (Nehantic), /od Na\xc3\xafantukq-ut ="point of land on a [tidal] river or estuary.."/ pleme Algonquian Indijanaca iz Rhode Islanda i Connecticuta, podijeljeni na zapadne i Isto\xc4\x8dne Niantice. Niantici su izvorno bili jedan narod koji se podijelio na Isto\xc4\x8dne i Zapadne invazijom Pequota i Mohegana. Njihova rana populacija iznosila ke oko 4,000, ali ih je 1620, preostalo oko 1,500. Njihovo podru\xc4\x8dje prostiralo su u Novoj Engleskoj od u\xc5\xa1\xc4\x87a rijeke Connecticut isto\xc4\x8dno do jugoisto\xc4\x8dnog Rhode Islanda, uklju\xc4\x8duju\xc4\x87i ovdje i Block Island u Long Island Soundu. Podijelom plemena Zapadni Niantici ostado\xc5\xa1e u sredi\xc5\xa1njem dijelu ju\xc5\xbenog Connecticuta a Isto\xc4\x8dni u jugozapadnom Rhode Islandu. Izme\xc4\x91u njih ugnjezdili su se Pequoti i Mohegani. Niantici i Pequoti bijahu veoma ratoborni, a Zapadni se udru\xc5\xbei\xc5\xa1e sa Pequotima, te su gotovo uni\xc5\xa1teni 1637. tijekom Pequot Wara. Tek ne\xc5\xa1to pre\xc5\xbeivjelih (oko 100) uspjelo se za\xc5\xa1titi kod Mohegana. Njihovih potomaka jo\xc5\xa1 mo\xc5\xbeda ima me\xc4\x91u Moheganima i Pequotima u Connecticutu. -Isto\xc4\x8dni Niantici postali su saveznici Narragansetta, te nastavi\xc5\xa1e \xc5\xbeivjeti do iza Rata Kralja Filipa (King philip\'s War) kao posebno pleme. Oko 1680. udru\xc5\xbeili su se sa Narragansettima pod iemnom Narragansett. Dr\xc5\xbeava Rhode Island 1800.-tih ukinula im je plemsnki status, da bi se opet reorganizirali 1983. Narragansetti i (Isto\xc4\x8dni) Niantici danas zajedno broje oko 2,400 du\xc5\xa1a.\n_START_SECTION_\nJezik\n_START_PARAGRAPH_\nJezik niantic je Y-dijalekt srodan onom kojim se slu\xc5\xbee plemena Pequot, Mohegan, Narragansett i Montauk.'